Návrh

**ZÁKON**

 **z .... 2022,**

**ktorým sa mení a dopĺňa zákon č. 583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov v znení zákona č. 403/2010 Z. z., zákona č. 547/2011 Z. z., zákona č. 352/2013 Z. z., zákona č. 91/2016 Z. z., zákona č. 177/2018 Z. z., zákona č. 221/2019 Z. z. a zákona č. 310/2021 Z. z. sa mení a dopĺňa takto:

1. V § 5 ods. 3 písm. d) sa vypúšťajú slová „do 31. marca príslušného kalendárneho roka“.
2. V § 7 ods. 1 písm. a) sa za slová „získava od“ vkladajú slová „fyzických osôb,“.
3. V § 7 ods. 1 písm. c) sa slová „trestných činov“ nahrádzajú slovom „kriminality“.
4. V § 7 ods. 1 písm. d) sa vypúšťajú slová „vrátane osobných údajov podľa odseku 2“ a na konci sa bodka nahrádza bodkočiarkou a  pripájajú sa tieto slová: „osobné údaje podľa odseku 2 poskytuje orgánom verejnej moci, len ak je to nevyhnutné na plnenie ich úloh podľa osobitných predpisov,1a)“.

Poznámka pod čiarou k odkazu 1a znie:

„1a) Napríklad Trestný poriadok v znení neskorších predpisov, zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov.“.

1. V § 7 sa odsek 1 dopĺňa písmenom e), ktoré znie:

„e) na účel zlepšenia ochrany, podpory a pomoci obetiam kriminality a inej protispoločenskej činnosti zriaďuje informačné kancelárie podľa § 7a.“.

1. V § 7 ods. 2 sa za slovo „poskytuje“ vkladajú slová „v súlade s osobitnými predpismi 1b)“.

Poznámka pod čiarou k odkazu 1b znie:

„1b) Napríklad zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov, zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.“.

1. V § 7 sa vypúšťa odsek 3.
2. Za § 7 sa vkladá § 7a, ktorý vrátane nadpisu znie:

„§ 7a

Informačné kancelárie

(1) Ministerstvo vnútra na výkon pôsobnosti podľa § 7 ods. 1 písm. e) zriaďuje informačné kancelárie spravidla so sídlom v okresnom úrade v sídle kraja.

(2) Informačná kancelária podľa zásad ochrany a podpory obetí ustanovených osobitným predpisom1c)najmä

a) poskytuje obetiam kriminality a inej protispoločenskej činnosti informácie v rozsahu práva na informácie ustanoveného osobitným predpisom,1d)

b) sprostredkúva obetiam kriminality a inej protispoločenskej činnosti odbornú pomoc.1e)

(3) Informačná kancelária na účely prevencie kriminality a inej protispoločenskej činnosti ďalej

a) spolupracuje a vymieňa si informácie s intervenčnými centrami, so subjektmi poskytujúcimi pomoc obetiam kriminality a inej protispoločenskej cinnosti,1f) s poskytovateľmi sociálnych služieb a s orgánmi verejnej moci,

b) realizuje aktivity napomáhajúce osvetovej činnosti na ochranu obetí kriminality a inej protispoločenskej činnosti.“.

Poznámky pod čiarou k odkazom 1c až 1f znejú:

„1c)§ 3 zákona č. 274/2017 Z. z. o obetiach trestných činov a o zmene a doplnení niektorých zákonov v znení zákona č. 217/2021 Z. z.

1d) § 4 ods. 5 zákona č. 274/2017 Z. z.

1e) § 5 až 7 a § 28a zákona č. 274/2017 Z. z. v znení neskorších predpisov.

1f) Napríklad zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. v znení neskorších predpisov, § 32 zákona č. 274/2017 Z. z. v znení zákona č. 217/2021 Z. z.“.

**Čl. II**

Tento zákon nadobúda účinnosť 1. februára 2023.